Alegzandra/wili-2018-roplus huggingface dataset:
Mahayaana (महायान mahāyāna, litarali di "Griet Viikl") a wan a tuu (ar chrii, anda som klasifikieshan) mien egzisin branch a Budizim ah wah toerm fi klasifikieshan a Budis filasafi ah praktis. Di Budis chradishan a Vajrayaana sohtaim klasifai az paat a Mahayaana Budizim, bot soh skala maita kansida se a difrah branch aaltugiada.Askaadn tu di tiichin a Mahayaana chradishan, "Mahāyāna" azwel refa tu di paas a di Badizatva we siik kompliit inlaitnment fi di benifit a aal sentient biin, adawaiz kaal "Bodhisattvayāna", ar di "Badizatva Viikl". Badizatva uu akomplish dis guol kaal a "samyaksaṃbuddha", ar "fuli inlaitn Buda". A samyaksaṃbuddha kiah extablish di Daama ah liid disaipl tu inlaitnment. Mahayaana Budis tiich se inlaitnment kiah bi atien ina singgl laiftaim, ah dis kiah bi akomplish iibm bai liepoersn.Di Mahayaana chradishan a di laajis mieja chradishan a Budizim we egzis tide, wid 53.2% a praktishana, kompier tu 35.8% fi Teravaada ah 5.7% fi Vajrayaana ina 2010.Chuu di kuos a i ischri, Mahayaana Budizim pred frah India tu difrah-difrah Sout, Iis ah Soutiis Iejan konchri laka Banggladesh, Nepal, Buutan, Chaina, Taiwan, Mangguolia, Koria, Japan, Vietnam, Indoniija, Malieja ah Singgapuor. Mieja chradishan a Mahayaana Budizim tide ingkluud Chaini Chan, Korian Sion, Japaniiz Zen, Pior Lan, Tiantai, ah Nichiren. Ikiah ingkluud azwel di Vajrayaana Budis chradishan a Shingon, Tendai ah Tibetan Budizim, we had esoterik tiichin tu di Mahayaana chradishan.

Taim a di indefinet kantiniu pruogres a egzistans ah iventdem we okor ina aparentli irivoersebl soxeshan frah di paas chuu di prezant tu di fyuucha.

Pah 19 Mie tuu Panish sekla si wah singkuma fliit siem az ikom rong Paint Morant ah deh waan di Panish Gobna Juan Ramírez de Arellano. Di ailandadem ah di gobna get kech kompliitli aaf gyaad ah eh-afi man wa faatifikieshan deh kuda fain. Az die lait pah 21 Mie di Ingglish manij fi penichiet di shala waata a Caguaya Bay (nou Kagwe Bie) we Wiliam Pen (William Penn) chansfor tu fran ih 60-gon ship Swiftsure abuod di laita 12-gon giali Martin a-liid flotila a sumaala kraaf. Deh yuuz di sumaala kraaf bikaazn se di laaja shipdem uda hiizi faasn a sii-batam sens di bie eh exepshanali shalo ah sieka dat stil som a di flotila faasn wan ah tuu taim ingkluudn di Martin bifuo deh get fi muuv aaf. Suun shat taat faya bitwiin di Ingglish ah wah bachri we ena-kova di hina angkrij. Di anful a inexpiirians difenda liid bai Francisco de Proenza, wah luokal istiet uona, ar hacendado, deh kuiktaim ronwe lef de.

Di Upanishad kamanli refa tu az Vedanta, vieriosli intoerprit fi miin aida di "laas chapta, paat a di Veda" ar "di abjek, di ayis poerpos a di Veda".Di kansep a Braaman (Oltimet Rialiti) ah Aatman (Suol, Self) a senchral aidie ina aal di Upanishad, ah "Nuo yu Aatman" a deh tiimatik fuokos. Di Upanishad a di foundieshan a Induu filasafikal taat ah idaivoers chradishan. Outa di Vedik kaapus, onggl dem aluon waidli nuo, ah di senchral aidie a di Upanishad de a di pirichual kuor a Induudem.

Buitrago a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 54 inabitant.
Di Sobkantinent yuunait anda di Maurian Empaya juurin di 4t ah 3d senchri BKE. Afta dat ibrokop wid difrah-difrah paat anda sepret liidaship ina wuoliip a Migl Kindom fi di nex ten senchri. Di nadan riijandem yuunait agen ina di 4t senchri KE, ah tan so fi tuu senchri afta dat, anda di Gupta Empaya. Da piiriad ya, we si Induu rilijos an intilekchwal kom bak, binuon az di "Guolin Iej ina India." Ina da siem taim ya, ah fi nof senchri afta, Sodan India, anda di ruul a di Chalukias, Cholas, Palavas ah Pandias, ab iwona guolin iej, ina we Indian siblaizieshan, adminischrieshan, kolcha, ah rilijan (Induizim ah Budizim) pred gaa di res a Ieja.

Raifl a wah fayahaam dizain fi faya frah di shuolda, wid wah baril we gat wah iilikal gruuv ar patan a gruuv ("raiflin") kot ina di baril waal.

Kluodin (aalso kaal kluoz) a faiba ah textail matiirial we wier pah di badi. Di wierin a kluodin muosli rischrik tu yuuman biin ah a fiicha a nieli di wuola yuuman sasayati. Di amount ah taip a kluodin we wier dipen pah fisikal, suoshal ah jaagrafik kansidarieshan. Soh kluodin taip kiah bi jenda spisifik.

Fotografi a di sayans, aat ah praktis fi kriet dyuurebl imij bai rikaadin lait ar adaels ilekchromagnetic redieshan, aida ilekchranikali bai miinz a imij sensa, ar kimikali bai miinz a lait-sensitiv matiirial laka fotografik flim.Fotografi implai ina nof fiil a sayans, manifakchrin (e.g., fotolitografi) ah biniz, azwel muo dairek yuus fi aat, flim ah vidio prodokshan, rikrieshanal poerpos, abi, ah mas komiunikieshan.

Lait a hilekchomagnetik redieshan widin a soertn puoshan a di hilekchomagnetik spekchrom. Di wod yuujali refa tu vizebl lait, we vizebl tu di yuuman yai ah rispans fi di sens a sait. Vizebl lait yuujali difain az fi ab wievlent ina di rienj a 400–700 nanomiita (nm), ar 4.00 × 10−7 tu 7.00 × 10−7 m, bitwiin di infrared (wid langga wievlent) ah di olchavailet (wid shaata wievlent). Dis wievlent miin se iab friikuensi rienj rofli bout 430–750 terahoertz (THz).
Potenshal, faib milian piipl, di papilieshan a Jumieka hingkluudn di dayaspora, taak Jumiekan ina wan faam ar di hada. Laka eni hada libm languij, ichienj ah kantiniu chienj uoba taim. Mosa honggl fyuu houl-taima baka bush a konchri ar aisoliet frah waa gwaan a yaad ina Brixtan ar Bruklin kiah kot di braad Patwa, ar wa maita kom fi nuo az hAakiek ar Klasikal Jumiekan. Di majariti taakin wi jrap somwe ina di migl a di spekchrom. Deh haalwiez a-mekop nyuu wod laka aatikal ah tapanaaris, ar chuu di hiiz a hintanashinal chrabl ah hilekchranik komiunikieshan, baara dem frah elswe, laka bling-bling frah ip-ap. Di languij wi chienj bot inaa ded fari tek iin eni nyuu wod ah Jumiekanaiz dem. So langx az fi Jumiekandem piich patan no chienj, deh wi kantiniu tek di siem Ingglish ah toni ina deh uona languij. Aal nou, no govament aatariti no waah meki ofishal. No kia umuch deh waah sopresi, a hit Jumieka piipl wi haalwiez taak. Idon du aredi. A deh languij muo dah heniting els we set dem apaat az wah piipl.

Ina di fos aaf a di 20t senchri, di Indian Nashinal Kanggres ah den di Muzlim Liig, laanch wah schroggl fi indipendans kraas di wuola di konchri. Di sobkantinent get indipendans frah Griet Britn ina 1947, afta dem paati aaf ina India ah Pakistan.

Di spiid a lait ina vakyuom, kamanli dinuot c, a wah yunivoersal fizikal kanstant impuotant ina nof ieria a fizix. Iprisais valiu a 299792458 miita po sekan (apraximetli 3.00×108 m/s), sens di lent a di miita difain frah dis kanstant ah di hintanashinal standad fi taim. Askaadn tu speshal relitiviti, c a di maximom spiid a haal mata ah ens infamieshan ina di yunivoers kiah chrabl. A di spiid we haal masles paatikl ah chienj a di hasosietid fiildem (ingkluudn ilekchomagnetik redieshan laka lait ah gravitieshanal wiev) chrabl ina vakyuom. Soch paatikl ah wiev chrabl a c rigyaadlis a di muoshan a di suos ar di hinoershal refrans friem a di habzoerva. Ina di tiori a relitiviti, c intariliet spies ah taim, ah aalso hapier ina di fiemos ikwiejan a mas–enaji ikuivalens E = mc2.

hAnimal a moltiseliula, yuukiaryuotik aaganizim a di kindom Animalia (aalso kaal Metazuowa). hAal animal muotail, miinin se deh kiah muuv spantienosli ah indipendantli a som paint ina deh laif. Deh badi plan ivenchali bikoms fix az deh divelop, alduo som andago wah pruoses a metamaafosis lieta aan ina deh laif. hAal animal a echrochrof: deh afi injes ada haaganizim ar deh prodok fi sostinans.

Ina batani, wah chrii a pirenial plaant wid lang stem, ar chonk, ah supuot branch ah liif-dem, ina muos spiishiz. Somtaim, "chrii" miinin kiah onggl ingkluud di udi plaant wid sekanderi gruot, plaant we yuuz fi lomba, ar plant we taala dah wah soertn ait.
Rekaad fi Bafin Faam (ingkluudn di pan) diet bak tu 1194. Sens da taim ichienj an wuoliip a taim. Ina di 19t senchri iweh yuuz bai luokal faama, ah ina 1912 deh toni iina poblik paak. Ina 1938 iweh siev frah demalishan, ah sel tu di Siti a Puotsmot. Stiivnz extablish di Gran Dochi pyuutitiv kliem tu di pan ailandem pah 16 Aagos 2005, afta ih nuotis se deh no menshan spisifikali ina di 1938 lan siel kanchak. Ih sobsikuent sen leta fi anouns ih kliem tu Puotsmot kongsl, ah riliis wah siiriz a bangknuot wid aanitalajikal tiim.

Di Giita set ina naritiv friemwok a dayalag bitwiin Pandava prins Arjuna ah ih gaid ah chariatier Laad Krishna. Fi fies di juuti az waria fi fait di Daama Waar (Yudhha) ar raichos waar bitwiin Pandava ah Kauravadem, Arjuna kongsl bai Laad Krishna fi "fulfil ih Kshatriya (waria) juuti az waria ah extablish Daama." Di Bagavad Giita get expuoz tu di wol chuu Sanjaya, uu sens ah kagnaiz aal di iventdem a di baklfiil. Sanjaya a Dhritarashtra advaiza ah azwel ih chariatier.

Wails som skala si waar az yunivoersal ah ansischral aspek a yuuman niecha, adawandem aagiu se a onggl di rizolt a spisifik suosho-kolchral ar ikalajikal soerkomstans.Ina 2013 waar rizolt ina 31,000 det dong frah 72,000 det ina 1990. Di dedlies waar ina ischri, bai di kiumiletiv nomba of det sens itaat, a di Sekan Wol Waar, frah 1939 tu 1945, wid 60–85 milian det, fala bai di Manggal kangkues we eh muo dah 41 milian. Propuoshanali spiikin, di muos dischroktiv waar ina madan ischri a di Waar a di Chripl Alayans, we tek di laif a uoba 60% a Paragwai papilieshan, askaadn tu Stiivn Pingka (Steven Pinker). Ina 2003, Richad Sumaali (Richard Smalley) aidentifai waar az di sixt (outa ten) bigis prablem a-fies yuumaniti fi di nex fifti ier. Waar yuujali rizolt ina signifikant ditiiriarieshan a infrachokcha ah di ikosistim, dikriis ina suoshal spenin, famin, laaj-skiel emigrieshan frah di waar zuon, ah noftaim di mischriitment a prizna a waar ar sivilian. Aneda baiprodok a som waar a di privalens a prapagianda bai som ar aal paati ina di kanflik, ah ingkriis revinyuu fi wepan manifakchra.

Indoniija a wah savrin konchri a Ieja. Di papyulieshan a di konchri a 258 milian (2016), wan a di ten muos papilos konchri ina di wol. Wan a di bigis ailan nieshan ina da wol.

Kurt Godel (Iepril 28, 1906 – Janiweri 14, 1978) wehna wahn Aschrian-Amerikan ljishan, matamatishan, an filasifa. Im a wan a di bes lajishan ina ischri, uu mek bog impak pan saiyantifik an filasafikal tingkin ina di 20t senchri, wen piipl laik Bertrand Russsel, A. N. Whitehead an David Hibbert, wehna push fi di yuus a lajik an set tiori fi andastan di foundieshan a matamatiks. Godel binuon fi di inkompliitnes tiroem dem we im poblish wen im a jos 25, wan ier afta im don im daktaret a di Yuunivorsiti a Vienna. Fi pruuv im tiorem, Godel divelop wahn tekniik niem Godel nombarin, we kuod faamal expreshan az nachral nomba. Im shuo tu se di kantinyuom aipatisis kaahn pruuv rang fram di axiom fi set tiori we de ina yuus, ef di axiom dem kansistent. Im mek impuotant kanchribyuushan tu pruuf tiori wen im mek klier se yaav wahn kanekshan bitwiin klasikal lajik, Kamansens lajik an muodal lajik.
Valdelagua del Cerro a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 16 inabitant.

Jiizas Krais, di Wod uu bikoms flesh, ded pahn di kraas fi di ridemshan a sina, rezarek pahn di tord die ahn asen a ebn. Im a di onggl Siebia a mankain, di Krieta a di ebn ahn ort, ahn di onggl chuu Gad.

Baan az Mallica Reynolds a Binlas (Byndloss), Sin Kiachrin pah 10 Febiweri 1911, a iej 12, Renalz ab wah rilijos expiiriens ah ih bigin go bai di niem "Kiapo". A iej 16, ih get vijan ah ih ton priicha. Ih lieta muuv gaa Kinston, we ih foun wah Zayan Rivaival choch, Sin Maikal Rivaival Apastalik Tabanakl. Kiapo wena liida ina di Zayan Rivaival muuvment, ah frah 1976 tel ih det, ih ena di piechryaak Bishop a Sin Maikal Rivaival Apastalik Tabanakl.Ih bigin kriet pientin ina die 1940z, ah ih raiz tu nashinal ah intanashinal akliem ina di 1960z. Edwad Siaga, wah powaful palitishan uu wuda gwaan fi ed di Jumieka Lieba Paati ah lieta ton Praim Minista a Jumieka, ah Jan Pringgl, wan a di founda a di Jumiekan tuurizam indoschri, eh buot champian fi Kiapo wok. Pringgl eh kalek nof a Kiapo wok, ah ih doniet ih kalekshan tu di Nashinal Gialari a Jumieka pah ih det. Raboerta Flak, wah Amoerkan myuuzishan, ena wan a Kiapo piechran, ah ih puochret a har nou huol bai di American Folk Art Museum. Ih wokdem exibit intanashinali, ingkluudn six exibishan ina di Yunaitid Stiet bitwiin 1953 ah 1982.Askaadn tu ih rilijos biliif, Kiapo biliiv se ih weh kaal bai gad fi kriet pientin ah skolpcha. Dr. Veerle Poupeye, di Egzekiutiv Direkta a di Nashinal Gialari a Jumieka, rait se "Kiapo pientin ah skolpcha, az a wuol, dipik ih Zayan Rivaival laif wol". Poupeye nuot se wuoliip a Kiapo wok dipik Zayan Rivaival serimoni, myuusik, ah dans. Kiapo ingkluud az memba a di "Intyuitiv" aatistik muuvment; a liebl prapagiet bai di Nashinal Gialari a Jumieka fi diskraib self-taat aatis we weh priiviosli refa tu az "Jumiekan Primitiv". Kiapo kansida az wan a di muuvment grietis aatis.Kiapo ded pah di 24t a Febiweri 1989, ah beri ina Nashinal Iiroz Paak.

Kanstityuushan kansoern difrah-difrah lebl a aaganizieshan, frah savrin stiet tu kompini ah aninkaaparietid asosieshan. A chriiti we extablish wah intanashinal aaganizieshan a fii kanstityuushan azwel, az tu ou iwuda difain ou daade aaganizieshan kanstityuut. Widin stiet, a kanstityuushan difain di prinsipl we di stiet bies pah, di prosiija fi ou laa mek ah bai uu. Som kanstityuushan, espeshal kuodifai kanstityuushan, azwel ak az limit tu stiet powa, bai extablish lain we di stiet ruuladem kyaah kraas, laka fondamental raits. Wah egzampl a di kanstityuushan a di Yunaitid Stiet a Amoerka.
Johann Sebastian Bach, nuo as Yuohan Sibastian Baak (31 Maach 1685 [O.S. 21 Maach] – 28 Julai 1750) wehna Jorman kompuoza ahn haaganis uufa siekrid ahn sekiula wok fi kwaia, haakestra, ahn suolo hinschrument jraa tugiada di straandem a di Baruok piiriad ahn divelopi tu di hultimet machyuoriti. Alduo ihn no hinchradyuus no niuu faam, ihn henrich di privielin Jorman stail wid ruobos kanchrapuntal tekniik, anraival kanchruol a aamanic ahn muotivik aaganizieshan ina kompozishan fi divors inschrumentieshan, ahn di adaptieshan a ridim ahn texcha frahn farin, potikiula Itali ahn Frans.

Altonitiv niem fi poliis fuos ingkluud kanstabileri, johdaamarii, poliis dipaatment, poliis saabis, kraim privenshan, protektiv saabis, laa infuosment iejensi, sivl gyaad, ar sivik gyaad. Memba maita refa tu aa poliis afisa, chuupa, sherif, kanstabl, rienja, piis afisa ar sivik/sivl gyaad.

Yanguas a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 56 inabitant.

Roshan (ру́сский язы́к, russkiy yazyk, pronongx ˈruskʲɪj jɪˈzɨk ) a wah Iis Slavik languij ah wah ofishal languij ina Rosha, Belarus, Kazaxtan, Kiergistan ah nof maina ar anrekanaiz terichri. Ia anofishal bot waidli-spiik languij ina Yuukrien, Latvia, Estuonia, ah tu a lesa hextent, di ada konchridem we eh wantaim kanstitiuent ripoblik a di Suoviet Yuunian ah faama patisipant a di Iistan Blak. Roshan bilangx tu di fambil a Indo-Yuropiyan languij ah a wan a di chrii libm memba a di Iis Slavik languij. Raitdong egzampl a Uol Iis Slavik kiah atest tu frah di 10t senchri ah biyan.

Di Yunaitid Kindom a divelop konchri, wid di fif (naminal GDP) ar sixt (PPP) bigis ikanami ina di wol. Iwena di fos konchri fi indoschrialaiz, ah yuus fi ron di wol az di muos powaful konchri ina di 19t ah 20t senchri. Anfaachinetli, kaaz a tuu wol waar, ah di diklain a di empaya ina di sekan aaf a di 20t senchri di ruol we iyuus fi plie ina gluobal afier jraadong. Stil, di Yunaitid Kindom a chrang powa wid chrang-chrang ikanamik, kolchral, milichri ah politikal influens ah a wah mieja nyuuklier powa, wid di sekan ar tod ayis difens bojit ina di wol. Di konchri a memba a di Yuropiyan Yuunian, ab poermanent siit pah di Yunaitid Nieshan Sikyuoriti Kongsl, ah memba a di G8, NATO, OECD, WTO, ah di Kamanwelt a Nieshan.

Kansida az wah legisi frah di British wid slait madifikieshan, di Jumiekan kuot a aamz eh grant tu Jumieka frah 1661 anda Rayal Warant. Di orijinal eh dizain bai Wiliam Sangkraf (William Sancroft), dem taim de Aachbishop a Kiantaberi.

Di judisheri a Jumieka bies pah di judisheri a di Yunaitid Kindom. Di kuotdem aaganaiz pah fuo lebl, wid adishanal provijan fi apiil tu di Judishal Komitii a di Privi Kongsl a Landan. Di Kuot a hApiil a di ayis apelet kuot. Di Supriim Kuot ab anlimitid jurisdikshan ina haal kies, ah sit az di Soerkit Kuot fi chrai kriminal kies. Di Rezident Majischriet kuot ina hiich parish ier buot kriminal ah sivl kies, exkluudn griev ofens. Di Peti Seshandem huol anda Jostis a di Piis, wid powa fi ier maina kraim.
Taat frah ina di 1830z, fi antisipiet imansipieshan we weh anda diskoshan ina Paaliment, di Jumiekan Baptis kanggrigieshan, diikan, ah ministadem propuoz di Kiaribiyan kansep a "frii vilij": fi grant piipl we get frii soh plat a lan fi deh uon fi koltiviet az di biesis fi indipendant vilij, fi aaganaiz rong wah Baptis choch. Boerchel eh-divelop dis aidie ya espeshal wid felo Ingglish Baptis mishineridem Wiliam Nib ah Jiemz Filipo.

Ina di aftamat a di lieba ribelian a 1938, Gaadn eh-kom fi bi rigyaad az wah priikoersa a Jumiekan nashinalizim. Dis eh-elp bai di plie Jaaj Wiliam Gaadn (George William Gordon) ba Raja Mies (Roger Mais), we eh-kompier Gaadn det tu di sakrifais a Jiizas. Ina 1965, Gaadn ah Buogl eh-prokliem Nashinal Iiro ina soermani a Morant Bie. Wen Jumieka desimalaiz ikoransi ina 1969, a fi Gaadn picha put pah di ten-dala nuot (nou ina wah kain).

Di Pruotis dem a wahn gruup a yuukyariatik maikroaaganizm. Di onggl ting we di pruotis dem av ina kaman a di simpl aaganizieshan we dem av- dem a aida yuuniselila, ar dem moltiselila an naav no tisyu we speshalaiz. Dehn simpl selila aaganizieshan mek dem difrent frahn ada yuukariuot, laka fonggi, animal, an plaant.

Priyischri miin litarali "bifuo ischri", frah di Latn wod fi "bifuo," præ, ah Griik ιστορία. Yuuman priyischri a di piiriad frah di taim wen biyeviarali ah anatamikali madan yuuman fos apier antel di apierans a rekaadid ischri falarin di invenshan a raitn sistim. Sens buot di taim a seklment a madan yuuman ah di evaluushan a yuuman siblizieshan difrah frah riijan tu riijan, priyischri taat ah hen a difrah muoment ina taim, dipen pah di riijan kansoern.

Indoschri a di prodokshan a gudz ar rilietid saabis widin wah ikanami. Di mieja suos a revinyuu fi wah gruup ar kompini a di indikieta fii relivant indoschri. Wen wah laaj gruup ab moltipl suos a revinyuu jinarieshan, ikansida fi de-wok ina difrah-difrah indoschri. Manifakchrin indoschri eh-bikom wah kii sekta a prodokshan ah lieba ina Yuropiyan ah Naat Amoerkan konchri juurin di Indoschrial Revaluushan, fi opset priivios moerkantail ah fyuudal ikanami. Dis okor chuu nof soxesiv rapid advans ina teknalaji, laka di prodokshan a stiil ah kuol.
Muhammad a di founda a di Izlam rilijan, bot a di siem taim, Mozlim piipl kansida im wan mesinja an prafit a Gad, di laas an di grietis laa-biera ina wan siiriiz a Izlamik prafit we di Koran tiich bout. Mozlim piipl kansida im di ristuora a di kliin arijinal monotiistik fiet a Adam, Noah, Abraham, Moses, Jesus an som ada prafit. Im a wehn wan aktiv diplomat, morchant, filasifa, orieta, lejislieta, rifaama, milichri jenaral, an askaadn tu Mozlim biliif, wan iejent a divain akshan. Muhammad baan ina 570 KI (Kaman Iira) ina Meka (Madorn die Saadi Ariebia), an ton aafan wen im yong; im onggkl Abu Talib gruo im. Wen im gruo big im wok az wan morchant, an wan shepad, an mari im fos uman bai di taim im ton 25. Im neva laik im laif ina Meka, an so im go liv ina whn kiev op ina di moutn dem we de roun di siti fi go uol a medz an riflek. Askaadn tu Izlam a yaso, wen im a 40, ina di mont a Ramadan im get di fos revilieshan fram Gad. Chrii ier afta dis, Muhammad stat prrich di revilieshan dem ina poblik, a se “Gad a wan” an se tuotal “sorenda” tu im a di onggl wie fi Gad aksep smadi, an se im a prafit an mesinja a Gad uoli wod, ina di siem wie az som ada prafit ina Izlam. Ina di orli paat Muhammad wehn onggl av fyuu falara, an som chraib ina Meka chriit im bad. Fi eskiep porsikyuushan im am in falara dem maigriet tu Mediina (we dem wehn kaal Tayhrib) ina di ier 622 KI). Da muuvment ya, di Ijra, maak di staat a di kalenda ina Izlam. Wen im de ina Mediina im yuunait di waari-waari chraib dem an afta iet ier a faitin wid di Mekan chraib dem, im falara dem, uu wehn nomba 10,000 bai dem taim de, kangka Meka. Ina 632 KI, jos fyuu mont afta im gu bak a Mediina, Muhammad get sik an ded. Bai di taim wen im ded, di entaia Ariebian peninsula don kanvort tu Izlam; an im yuunait di difrent-difrent chraib dem aanda wan rilijan. Di rilijan bies pan di revilieshan (ar Ayat, lit. “Sain a Gad”), dem we Muhammad kliem se im get fram Gad. Tide, Mozlim piipl memba di laif (sira) an chradishan (sunnah) a di prafit. Dem taak bout Muhammad an di ada prafit dem wid revrens, an ad di friez “piis bi pan dem” wen dem menshan dem niem.

Rong 650 KI, Jumieka weh-kalanaiz bai di piipl a di Ostionaid kolcha, uu eh laikli koh frah Sout Amoerka.[1] Aligeta Pan ina Manchesta Parish ah Likl Riva ina Sint An Parish de mongx di hoerlies nuo sait fi demya Ostionaid piipl, uu eh-lib nier di kuos ah extensivli ont fi toerkl ah fish.

Di Piepal Basilika a Sin Piita ina di Vatikan, ar simpli Sin Piita Basilika (Latn: Basilica Sancti Petri; Italian: Basilica Papale di San Pietro in Vaticano), a wah Italian Renesans choch ina Vatikan Siti, di piepal engkliev widin di siti a Ruom.

Chuut muostaim yuuz fi miin se sitn de ina akaad wid fak ar rialiti, ar fideliti tu wah orijinal ar standad. Azwel chuut muotaim maita yuuz ina madan kantex fi refa tu wah aidie a "chuut tu self," ar aatentisiti.

Di Ruoman Kindom wena di piiriad a di ienshent Ruoman siblizieshan we kiaraktaraiz bai a manaakikal faam a gobament a di siti a Ruom an iterichridem.
Ietiyizim ina braad sens, a di rijekshan a biliif ina di egzistans a diyiti. Ina narowa sens, ietiyizim spisifikali a di pozishan se no diyiti no de. Muos ingkluusivli, ietiyizm a di absens a biliif se eni diyiti egzis. Ietiyizim kanchraas wid tiyizim, we, ina imuos jinaral fam, a di biliif se akliis wan diyiti egzis.

Wol Waar 1 a wahn a di fos mieja war dem ina twentiet senchri. I las frahn 1914 tel 1918. Di tuu said a di waar a di alai pawa dem (Griet Britn, Frans, Rosha, di Yunaitid Stiet, Itali, Puotigal, ahn Soerbia) ahn di senchral pawa dem (Jormani, Onggari, di hAtaman Empaya, ahn Bulgieria). Ina di en, di alai dem win, ahn di waar kankluud wid di Chriiti a Versai ina 1919.

Afta di ribelian, uoliip a Baptis chapl eh-dischrai, az di wait piipldem eh-tingk se a dem ingkorij di sliev rivuolt. Wah wait mab bondong di Boerchel Baptis Choch ah Mans. Di choch ah Mans no ribil sotel 1834, bot Boerchel eh-don-ritoern bifuo dat fi kantiniu ih priichin ah tiichin. Ina di 20t senchri, Di Mans eh-adap fi yuus ah riniem az di Boerchel Mimuorial Choch; iprizaab ah manij bai di Jumieka Nashinal Eritij Chos, we eh-foun ina 1958. Di choch lokiet a Mantigo Bie a Nomba Wan King Schriit, a di kaana a Maakit Schriit.

Di Ruoman Ripoblik (Latn: Res publica Romana; Klasikal Latn: [ˈreːs ˈpuːb.lɪ.ka roːˈmaː.na]) wena di piiriad a ienshent Ruoman siblizieshan bignin wid di uobachuo a di Ruoman Kindom, chadishanali diet tu 509 BKI, ah hen ina 27 BKI wid di extablishment a di Ruoman Empaya. A weh juurin dis piiriad wen Ruom kanchuol eh-expan frah di siti imidiet sorounin tu egemani uoba di wuola di Meditarienian wol. Juurin di fos tuu senchri a iegzistans, di Ruoman Ripoblik expan chuu a kombinieshan a kangkues ah alayans, frah senchral Itali tu di wuola di Italian peninsiula. Bai di falarin senchri, iweh-ingkluud Naat Afrika, Spien, ah waa nou sodan Frans. Tuu senchri afta dat, bigens di hen a di 1s senchri BKI, iweh-ingkluud di res a madan Frans, Griis, ah nof a di iistan Meditarienian. Bai dis ya taim, intoernal tenshan eh-liid tu wah siiriz a sibl waar, we en op liid fe di asasinieshan a Juulios Siiza, we eh-liid tu di chanzishan frah ripoblik tu empaya. Di egzak diet a dis chanzishan ya kiah bi aagyumant. Istuoriandem eh somtaim propuoz Juulios Siiza kraas a di Ruubikan Riva ina 49 BKI, Siiza apaintment az diktieta fi laif ina 44 BKI, ah adawaiz, di difiit a Maak Antuoni ah Kliopachra a di Bakl a Aktiom ina 31 BKI. Ousomeba, muos a dem yuuz di siem diet we di ienshent Ruoman dehself eh-yuuz, wen di Ruoman Senit grant exchraadineri powa tu Aktievian ah wen ih adap di taikl Agostos ina 27 BKI, az di wah ivent we hen di Ripoblik.

Di Non-Alain Muuvment (Non-Aligned Movement), adawaiz nuon az NAM, a wah gruup a konchri we no av no faamal alaians wid aar agens eni a di mieja powa blak dem. Az a 2012, NAM av 120 memba.
Wain (frah Latn vinum) a wah alkoalik bebrij mek frah foermentid griep ar adaels fruut. Juu tu nachral kimikal balans, griep foerment widoutn afi had shuga, asid, enzaim, waata, ar ada nyuuchrient. Iis kansyuum di shuga ina di griep ah kanvoerti tu iitanal ah kaaban dayaxaid. Difrah-difrah varayati a griep ah schrien a iis projuus difrah-difrah stail a wain. Demaya vierieshan rizolt frah di kamplex intarakshan bitwiin di bayokimikal divelopment a di griep, di riakshan invalv ina foermentieshan, di terroir (di speshal kiaraktaristik impaat bai jaagrafi, jaaloji, klaimit ah plaant jinetix) ah sobsikuent appellation (di liigali difain ah protek jaagrafikal indikieshan yuuz fi aidentifai we di griep fi wah wain eh-gruo), alang wid yuuman intavenshan ina di uovaraal pruoses.

Di Ba'ai Fiet (nastaliq بهائیت fa Bahá'iyyat, Arabik بهائية Bahá'iyya IPAc-en bəˈhaɪ, a monotiyistik rilijan we emfasaiz di pirichual yuuniti a aal yuumankain. Chrii kuor prinsipl extablish di biesis fi Ba'ai tiichin ah dakchrin: di yuuniti a Gad, dat a onggl wan Gad uu a di suos a aal krieshan; di yuuniti a rilijan, dat aal mieja rilijan ab di siem pirichual suos ah kom frah di sieh Gad; ah di yuuniti a yuumaniti, dat aal yuuman eh-kriet iikual, kopl wid yuuniti ina daivoersiti, dat daivoersiti a ries ah kolcha wot aprishieshan ah axeptans. Askaadn tu di Ba'ai Fiet tiichin, di yuuman poerpos a fi laan fi nuo ah fi lob Gad chuu soch metad az Praya, riflekshan ah fi bi a saabis tu yuumaniti.

Sin Jiemz a wah soboerban parish ina Jumieka, lokiet a di naat en a di ailan. Di kiapital, Mantigo Bie, we di Panish yuus fi kaal Manteca afta di laad deh yuus fi ship out frah ya, get taikl az di sekan siti ina Jumieka, biyain Kinston, ina 1981. Di parish a di boertplies a di Rait Exilent Samyuel Shaap, wan a di sebm nashinal iiro a Jumieka.
Madan Westan suoshal muuvment eh-bikom pasebl chuu edikieshan (di waida diseminieshan a lichicha) ah ingkriis mobiliti a lieba juu tu di indoschrializieshan ah oerbanizieshan a 19t senchri sasayati. Deh sohtaim aagiu se di friidam a expreshan, edikieshan ah relitiv ikanamik indipendans privalent ina di madan Westan kolcha rispans fi di anprisident nomba ah skuop a vierios kantempareri suoshal muuvment. Ousomeba, adawandem paint out se nof a di suoshal muuvment a di laas onjrid ier gruo op, laka di Mau Mau ina Kenia, fi opuoz Westan koluonializim. Aida wie, suoshal muuvment eh kluosli kanek ah kantiniu siem wie wid dimokratik palitikal sistim. Okiejanali, suoshal muuvment eh-invalv ina dimokrataizin nieshan, bot muotaim deh florish afta dimokratizieshan. Uoba di paas 200 ier, deh eh-bikom paat a papila ah gluobal expreshan a disent.Madan muuvment noftaim yuutilaiz teknalaji ah di intanet fi muobilaiz piipl gluobali. Kaman tiim a fi adap tu komiunikieshan chren mongx soksesful muuvment. Risaach a-bigin fi expluor ou advokesi aaganizieshan lingk tu suoshal muuvment ina di Yunaitid Stiet ah Kianada yuuz suoshal miidia fi fasilitiet sivik ingiejment ah kalektiv akshan. Di sistimatik lichicha rivyuu a Buettner & Buettner analaiz di ruol a Tuita juurin a waid rienj a suoshal muuvment (2007 WikiLiik, 2009 Molduova, 2009 Aschrian schuudent pruotes, 2009 Izrel-Gaaza, 2009 Iran griin revaluushan, 2009 Taranto G20, 2010 Venizuela, 2010 Joermani Stutgaat21, 2011 Iijip, 2011 Ingglan, 2011 US Akiupai muuvment, 2011 Spien Indignados, 2011 Griis Aganaktismenoi muuvment, 2011 Itali, 2011 Wiskansn lieba pruotes, 2012 Izrel Hamas, 2013 Brazil Viniga, 2013 Toerki).Palitikal sayans ah suosialaji eh-divelop a varayati a tiori ah impirikal risaach pah suoshal muuvment. Fi egzampl, som risaach ina palitikal sayans ailait di rilieshan bitwiin papila muuvment ah di faamieshan a nyuu palitikal paati azwel fi diskos di fongshan a suoshal muuvment ina rilieshan tu ajenda setn ah influens pah palitix.

Ina matimatix, fongshan a di rilieshan bitwiin wah set a hinput ah wah set a poermisebl output wid di prapati we hebri dege hinput rilietid tu hegzakli wan output.

Az yongman, ih marid ih kozn Edna Suidinbangk (Edna Swithinbank, 1 March 1900 – 2 February 1987) ina 1921. Deh eh-ab tuu pitni tugiada. Deh sekan son, Maikal Manli (Michael Manley), go ina palitix tu ah raizop fi ton di fuot Praim Minista a Jumieka. Di uola son, Doglas Manli (Douglas Manley), eh-bikomps wah yunivoersiti lekchara, palitishan ah gobament minista.

Fos laa: Wen vyuu ina hinoershal refrans friem, wah abjek aida rimien a-res ar kantiniu fi muuv a kanstant velasiti, hanles net fuos ak pani.

Euclid (300 BK), Euclid a Alexandria, a wehn wahn Griik matamatishan uu dem refa tu az di “Faada a Jiomechri”. Im wehn aktiv ina Elenik Alexandri ina di taim wen Ptolemy I wehna ruul. Im buk, Eliments, a di muos soksesful texbuk an wan a di muos influenshal buk ina di ischri a matamatix, we yuuz az di mien texbuk fi tiich matamatix (espeshali jaamechri) fram di taim I poblish til di liet 19t ar orli 20t senchri.
Sin Luusha a wan a di Winwad Ailan, niem fi 'Sient Luusi a Sirakyuuz'. Pah 22 Febiweri 1979, di ailan get indipendans frah Britn, ah ijain di Kamanwelt a Nieshan. Di nieshan selibriet di die ebri ier wid poblik alidie.

Di Spies Shokl ena wah paashali riyuuzebl luo hOert aabital spieskraaf sistim apariet bai di U.S. Nashinal Ieronaatix ah Spies Adminischrieshan (NASA), az paat a di Spies Shokl pruogram. Di hofishal pruogram niem ena Spies Chanspotieshan Sistim (STS), deh tek fran a 1969 plan fi a sistim a riyuuzebl spieskraaf outa we iwena di onggl haitem fon fi divelopment.

Jostis a di liigal ar filasafikal tiori az tu ou fiernis administa. Di kansep a jostis difa ina hebri kolcha. Wah hoerli tiori a jostis eh-set out bai di Ienshent Griik filasafa Plieto ina ih wok Di Ripoblik. Advoket a divain komaan tiori eh-aagiu se jostis ishiu frah Gad. Ina di 17t senchri, tioris laka Jan Lak (John Locke) eh-aagiu fi di tiori a nachral laa. Tingka ina di suoshal kanchrak chradishan eh-aagiu se jostis diraiv frah di myuuchal agriiment a ebribadi kansoern. Ina di 19t senchri, yuutilitierian tingka ingkluudn Jan Styuat Mil (John Stuart Mill) eh-aagiu se jostis a wa ab di bes kansikuens. Tiori a dischribiutiv jostis kansoern wa dischribiut, bitwiin uu deh fi bi dischribiut, ah waa di prapa dischribyuushan. Igalitierian eh-aagiu se jostis kiah onggl egzis widin di kwaadinet a ikualiti. Jan Raalz (John Rawls) eh-yuuz suoshal kanchrak aagiument fi shuo se jostis, ah espeshal dischribiutiv jostis, a faam a fiernis. Prapati raits tioris (laka Rabat Nozik (Robert Nozick)) tek a diantolajikal vyuu a dischribiutiv jostis ah aagiu se prapati raits-bies jostis maximaiz di uobaraal welt a ikanamik sistim. Tiori a rechribyuutiv jostis kansoern wid ponishment fi rangdwiin. Ristuorativ jostis (aalso sohtaim kaal "reparietiv jostis") a wah apruoch tu jostis we fuokos pah di niid a viktim ah ofenda.

Daminiika, ofishali Di Kamanwelt a Daminiika, a wah ailan nieshan ina di Kiaribiyan Sii. Ina Italian, di niem miin "Sonde", we a weh di die wen Kristifa Kolombos sait di ailan. Di bifuo-Kolombos niem a di ailan wena "Wai'tu kubuli", we miin "Ar badi taal". Di indijinos piipl pah di ailan, di Ailan Kiarib, lib ina terichri komiin laka di Indian risoerv ina Naat Amoerka. Di ofishal languij a Ingglish, bot piipl, espeshali di uola fuok dem, taak wah French Kryuol, ah som taak Ailan Kiarib.

Di Sa'aara (Arabik: الصحراء الكبرى‎, aṣ-ṣaḥrāʾ al-kubrā , 'di Grietis Dezat') a di laajis at dezat ina di wol, ah a di wol tod laajis dezat afta Antaatika ah di Aaktik. Di soerfis ieria a 9,400,000 skwier kilomita —ingkluudn di Libian Dezat— komparebl tu di rispektiv lan ieria a Chaina ar di Yunaitid Stiet.

Japaniiz (日本語 Nihonggo, nihõŋɡo ar nihõŋŋo) a wah Iis Iejan languij spiik bai bout 125 milian spiika, praimerili ina Japan, we a di nashinal languij. A memba a di Japanik (ar Japaniiz-Riukyuan) languij fambili, uufa rilieshan tu ada languij gruup, potikiula tu Korian ah di sojes Alteik languij fambili, anda dibiet.
Di Faib Pila a Izlam (DIN arkān al-Islām أركان الإسلام; aalso arkān al-dīn أركان الدين "pila a di ad-Din (rilijan)") a faib biesik ak ina Izlam, kansida fard (manditori) bai biliivadem ah dem a di foundieshan a Muzlim laif. Deh somaraiz ina di fiemos Adit a Giebriel.

Baxin a wah maashal aat ah kombat spuot we tuu piipl chruo ponch a wananeda, yuujali wid globz an. Istarikali, di guol a fi wiikn ah nakdong di opuonent.

Wan a Kiapo pientin, "Shainin Spring", eh silek bai di Jumiekan gobament az wedn gif fi di 1981 wedn a Chaalz, Prins a Wielz, ah Liedi Dayana Spensa. Ina 1983, Kiapo wena di fos aatis fi ab wah wuola gialari exkluusiv fi ih wok ina exibishan a di Nashinal Gialari a Jumieka. Ih ana wid di Aada a Distingshan, ah awaad di Naaman Manli Awaad fi Exilens ina di Aats. Ih eh awaad di Mosgriev Guol Medal tu ina 1985 bai di Instityuut a Jumieka.

Ang Kang (香港), ofishali di Ang Kang Speshal Adminischretiv Riijan (香港特別行政區), a wahn terichri we luokiet pan di Pearl Riva Delta ina Iis Ieja we ab bout 6.9 milian piipl.

Di British Empaya kompraiz di dominian, kalani, protektaret, mandiet, ahn ada els terichri ruul ar administa bai di Yunaitid Kingdam (UK), we harijiniet wid di uobasiiz kalanidem ahn chriedn puos extablish bai hIngglant ina di liet 16t ahn horli 17t senchri. A di ait iwehna di laajis empaya ina ischri ahn, fi uoba a senchri, wehna di fuomuos gluobal powa. Bai 1922, di British Empaya gien kanchruol uoba papiulieshan bout 458 milian piipl, kwaata a di wol papiulieshan, ahn kiba muo dan 13,000,000 skwier mail (33,670,000 km²): apraximetli kwaata a di hOrt tuotal lan ieria. Siek a dat, ipolitikal, linggwistik ahn kolcharal legisi waidpred. A di piik a ipowa, dehn aafn se das "di son neba set pahn di British Empaya" kaa ispan kraas di gluob enshuor se di son alzwie de shain pahn akliis wan a inof-nof terichri.

Cirujales del Río a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 33 inabitant.

Retortillo de Soria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 234 inabitant.

Ina 1914, Gyaavi gubak a Jumieka, we ih aaganaiz di Yunivoersal Niega Impruuvment Asosieshan (UNIA). Ina wah aatikl ingtaikl "Di Niega Grietis Henimi", poblish ina Korant Ischri (Septemba 1923), Gyaavi hexplien di harijin a di haaganizieshan niem:

Maatiniik (French: Martinique) a wan a di ailan we de ina di iistan Kiaribiyan Sii an ab lan ieria a 1,128 km²; ia wah uobasiiz paat a Frans. Daminiika de tu di naatwes, ah Sin Luusha de tu di sout. Maatiniik a wan a Frans twenti-six uobasiiz terichri an a speshal paat a di Ripoblik. Sens Maatiniik a paat a Frans, ia paat a Yuurop, di Yuropian Yuunian, ah di moni we deh yuuz a di Yuuro. Di ofishal languij a di ailan a French, bot wuoliip a di piipl we di de chat Antilian Kryuol.
Ina saikalaji, schres a fiilin a schrien ah presha. Sumaal amount a schres maita dizairebl, benifishal, ah iibm elti. Pazitiv schres elp impruuv atletik pofaamans. Azwel iplie a fakta ina motivieshan, adaptieshan, ah riakshan tu di invairament. Exesiv amount a schres, ousomeba, maita liid tu badili aam. Schres kiah ingkriis di rix a schruok, aat atak, olsa, dwaafizim, ah mental ilnis laka dipreshan.[1] Schres kiah bi hextoernal ah rilietid tu di invairament,[2] bot maita aalso bi kriet bai hintoernal posepshan we kaaz wah indivijal fi hexpiirians angzayati ar ada negitiv imuoshan sorong a sitieshan, laka presha, diskomfat, etc., we deh den diim schresful. Yuumandem expiirians schres, ar posiiv tingz az chretnin, wen deh no biliib se deh rizuos fi kuop wid abstikl (stimiulos, piipl, sitieshan, etc.) sofishant fi wa di soerkomstans dimaan. Wen wi tingk di dimaan we plies pah wi exiid wi abiliti fi kuop, den wi posiiiv schres.

Yuuna Maasn eh-baan pah 6 Febiweri 1905, ina Santa Kruuz, ina di parish a Sint Ilizibet. Shi ena di yonggis a six pitni fi Rev. Salaman Aizak (Solomon Isaac, 1858–1915), wah Baptis paasn, ah Ieda Maasn (Ada Marson, d. 1930). Yuuna eh-ab migl-klaas braatopsi ah weh kluos-kluos tu ar faada, uu influens som a ar faada figa kiarakta ina ar lieta wok. Az pitni iivn bifuo shi go a skuul shi wena avid riida a avielobl lichicha, deh taim de wena muosli Ingglish klasikal lichicha.

Di Intanashinal Sistim a Yuunit (SI) a di madan faam a di mechrik sistim an a wah sistim we dizain rong di kanviinians a di nomba ten. A di sistim we muos piipl ina di wol yuuz ina ebridie laif ah sayans.

Montenegro de Cameros a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 100 inabitant.

Matimatix (frah Griik μάθημα máthēma, “nalij, todi, laanin”) a di todi a tapik laka kuantiti (nomba), chokcha, spies, ah chienj. A wah rienj a vyuu mongx matimatishan ah filasafa az tu di egzak skuop ah difinishan a matimatix.

Kinimatix a di branch a klasikal mikianix we diskraib di muoshan a paint (altoernitivli "paatikl"), badi (abjek), ah sistim a badi widoutn no kansidarieshan a di mas a demde habjek nar di fuos we maita eh-kaaz di muoshan. Kinimatix az fiil a todi muotaim refa tu az di "jaamechri a muoshan" ah az soch maita kiah si az a branch a matimatix. Kinimatix bigin wid diskripshan a di jaamechri a di sistim ah di hinishal kandishan a wa nuo bout di valiudem a pozishan, velasiti an/ar axalarieshan a difrah-difrah paint we a paat a di sistim, den frah jaamechrikal agiument ikiah ditoermin di pozishan, di velasiti ah di haxalarieshan a heni paat a di sistim. Di tod a di influens a di fuosdem we ak pah mas faal widin di poervyuu a kinetix. Fi forda ditiel, si hanalitikal dainamix.

Malika Renalz, OD (10 Febiweri 1911 - 24 Febiweri 1989), nuo beta bai ih asyuum niem "Kiapo", wena Jumiekan aatis ah rilijos liida. Ih kansida az wan a di grietis aatis ina Jumieka "Intyuitiv" aatistik muuvment. Kiapo rilijos biliif eh riflek ina ih wok.
Di pruoses a piurifikieshan a di edikieshan sistim frahn farin influens no wehn widoutn sakrifais. Pan tap a intarop di edikieshan ahn prafeshanal laiblihud a nof smadi, idisrop Iran kolchral ahn intilekchual laif ahn achiivment, ahn ikanchribiut tu di hemigrieshan a nof tiicha ahn teknokrat. Di laas a jab skil ahn kiapital wiikn Iran ikanami.

Expluosiv matiirial, aalso jos kaal expluosiv, a wah riaktiv sobstans we kantien nof amount a potenshal enaji we kiah projuus expluojan ef iriliis pan a sodn, yuujali hakompni bai di prodokshan a lait, iit, song, ah presha. Expluosiv chaaj a wah kuantiti a hexpluosiv matiirial we mejahout.

Ontalaji a di filasafikal stodi a di niecha a biin, bikomin, egzistans, ar rialiti, azwel di biesik kiatigari a biin ah deh rilieshan. Chradishanali lis az paat a di mieja branch a filasafi nuo az metafizix, ontalaji muotaim diil wid kuestian kansoernin wa entiti egzis ar maita se kiah de, ah ou soch entiti maita kiah gruup, rilietid widin wah airaaki, ah sobdivaidop askaadn tu similariti ah difrans. Alduo ontalaji az filasafikal entapraiz muosli tioretikal, azwel iab praktikal aplikieshan ina infamieshan sayans ah teknalaji, laka ontalaji injinierin.

Ih fos choch eh-riiniem az Boerchel Memuorial Choch ina ih hana. Nof Jumiekan pierans niem deh pitni 'Boerchel'; ihaamuos az papila fi poersnal ar Kristian niem az Manli.

Taaniedo a wah voilent ruotietin kalom a ier we ruotiet wails ina kantak wid buot di soerfis a di hOert ah akiumiulonimbos kloud ar, ina rier kies, di bies a kiumiulos kloud.

Diego Rodríguez de Silva y Velázquez (Juun 6, 1599 – Aagos 6, 1660) wehna wahn Spanish pienta uu a wehn di bigis aatis ina di kuot a King Philip IV. Im wehn impuotant az a puochret aatis, bot adawaiz, im du nof nof pientin we rikriet events a istorikal ahn kolchral impuotans. Im pient wuoliip a puochret a di Spanish raayal faambli, ada fiemos Yuuropian piipl, an kamana tu, an ivenchali get tu im maastapiis Las Meninas (1656).

Oertkwiek (aalso nuo az kwiek, chrema ar tembla) a di poseptebl ruku-ruku a di soerfis a di Oert, we rizolt frah di sodn riliis a enaji ina di Oert kros we kriet saizmik wiev. Oertkwiek kiah bi voilent anof fi chuo piipl dong ah dischrai wuola siti. Di saizmisiti ar saizmik aktiviti a wah ieria refa tu di friikuensi, taip ah saiz a oertkwiek expiirians uoba soertn piiriad a taim.

Di tekniik yuuz ina maakitin ingkluud fi chuuz taagit maakit chuu maakit analisis ah maakit segmentieshan, azwel fi andastan metad a influens pah di kansyuuma biyevia.

Alcubilla de las Peñas a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 66 inabitant.

Tuu spiishi a paarat endemik tu Jumieka, amazona collaria nuo az Yelobil Paarat ahn amazona agilis dehn kaal Blakbil Paarat. Dehn fain aal uoba di ailant bot espeshal ina di laimtuon oplan. Dehn lib ina nes dehn bil ina huol ina chrii chonk ahn dehn lib muosli pahn fruut. Bes taim fi si dem a horli a maanin wen dehn lef dehn nes fi go luk fuud ar iivlin taim wen dem a flai bak uom.
Jaz a myuuzik jaahra we arijiniet ina hAfrikan Amoerkan komiuniti ina Nyuu Aaliinz ina di Yunaitid Stiet juurin di liet 19t ah hoerli 20t senchri. It imoerj ina di faam a indipendant chradishanal ah papila myuuzikal stail, aal a dem lingk bai di kaman ban a hAfrikan Amoerkan ah Yuropiyan Amoerkan myuuzikal pierentij wid pofaamans orientieshan. Jaz span a piiriad a uoba wan onjrid ier, inkompas waid-waid rienj a myuuzik, so meki difikolt fi difain. Jaz mek ebi yuus a improvizieshan, paliridim, singkopieshan ah di suing nuot, azwel aspek a Yuropiyan aamani, Amoerkan papila myuuzik, di braas ban chradishan, ah hAfrikan myuuzikal eliment laka bluu nuot ah hAfrikan Amoerkan stail laka ragtaim. Alduo di foundieshan a jaz ruut diip ina di blak expiirians a di Yunaitid Stiet, difrah-difrah kolcha kanchribiut fi deh uona expiirians ah stail tu di aat faam azwel. Intilekchal rong di wol ielop jaz az "wan a Moerka arijinal aat faam".

Barca a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 113 inabitant.

Di Paaliment a Jumieka miit ina Gaadn Ous, bil ina 1960 ah niem ina ih memri.Jaaj Wiliam Gaadn niem menshan ina di sang "Inasent Blod" (Innocent Blood) azwel ina "Si dem a-kom" (See them a come) bai di rege ban Kolcha (Culture), ina di sang "Silva Tong Shuo" (Silver Tongue Show) bai Grongdieshan (Groundation), "Gi Tangx ah Priez" (Give Thanks and Praise) bai Rai Rieyan (Roy Rayon), ina "Pridikshan" (Prediction) ah "Baan Fi Ribel" (Born Fe Rebel) bai Stiil Pols (Steel Pulse), ah ina "Fiwi Jumiekan Nashinal Iiroz" (Our Jamaican National Heroes) bai Aris Andi (Horace Andy).

Boerchel extablish di Boerchel Baptis Choch, wepaat ih weh-asis bai diikan ah priicha Samyuel Shaap. Shaap eh-aktiv fi aaganiz schraik a di wokadem we eh-rizolt ina di Baptis Waar (1831-1832), so Shaap eh-exikyuut bai di gobament ina Mie 1832. Boerchel eh-evied soch ritalieshan, bot ih ritoern a Jumieka fi kantiniu az mishineri afta kandishan kaamdong. Ih kantiniu fi priich tu piipl aal uoba ih parish, ah fi setop skuul ah choch. Ih ded a Landan a fiiva, wen ih get rilaps afta ih eh-ritoern de fi a shaat vizit.

Piipl taak bout tuu touzn languij ina hAfrika. Di languijdem muosli bilang ina faib mieja languij fambili : Naija-Kanggo, hAfro-hIejiatik, Koi-San, Nailo-Sa'aaran, ah hAschroniijan.

Paakinsn diziiz (PD) a wah dijinarietiv disaada a di senchral noervos sistim we mienli afek di muoto sistim. Hoerli ina di kuos a di diziiz, di muos abvios simtom muuvment-rilietid; demaya ingkluud shiekin, rijiditi, sluonis a muuvment ah difikolti wid waakin ah giet. Lieta, tingkin ah biyevral prablem kiah araiz, wid dimentia kamanli okor ina di advans stiej a di diziiz, ah wid dipreshan di muos kaman saikiachrik simtom. Ada simtom ingkluud sensri, sliip, ah imuoshanal prablem. Di mien muoto simtom kalektivli kaal "paakinsuonizim", ar "paakinsuonian sinjruom".
Sah Mahtah (French: Saint-Martin), ofishali di Kalektiviti a Sah Mahtah (Collectivité de Saint-Martin) a wah uobasiiz kalektiviti a Frans ina di Kiaribiyan. Wid papilieshan a 36,286 (az av Jan. 2011) pah wah ieria a 53.2 skwier kilamita (20.5 sk ml), Sah Mahtah ingkompas di nadan 60% a di divaidop ailan a Sin Maatn, ah soh niebarin ailet, di laajis a dem a Iil Tintamar (Île Tintamarre). Di kiapital a Mariguo.

Saiyantis don figa out som tingz bout di arijin a laif, bot som ada wan a stil di sobjek a korent risaach. Di fos livin ting dem pan di ort a wehn prabli singgl sel pruokariyuot. Di oules fasl maikruob-laik objek dem diet bak tu 3.5 Ga (bilian ier uol), jos a fyuu onjrid milian ier yongga dan di ort. Bai 2.4 Ga, di riesho a stiebl aisotup fi kaaban, aiyan, ahn solfa shuo di akshan a livin tingz pahn inaagyanik minaral ahn sediment ahn di molekyula baiyomaaka dem indikiet fuotosintesis, we shuo se laif pahn ort wehn kaman bai da taim ya.

Linguisdem aidentifai "pyuor" Jumiekan, fain muosli a konchri, wid riijanal difrans, laka wah mixcho a sebmtiint senchri hIngglish ah Wes Afrikan, muosli Chui, kanschrokshan ah vokiabileri, wid som Panish ah Puotigiis iin de tu fi a gud mixop. Di haxent ah kiedens koh frah Skatish ah hAirish. Kansidarin di ischri a Jumieka, dis shudn sopraizn sens di bolk a di papilieshan disen frah slieb kyaa kom frah Wes Afrika, fos bai di Panish, den dem laan Ingglish frah deh British uona, uobasie, hadvenchara, ah mishaneridem.

Di kilogram (SI yuunit simbal: kg), a di bies yuunit a mas ina di Intanashinal Sistim a Yuunit (SI) (di Mechrik sistim) ah idifain az iikual tu di mas a di Intanashinal Pruototaip a di Kilogram (IPK, aalso nuo az "La Grande K" ar "Big K").[2]

Kanfyuushos adawaiz nuo az Confucius ar Kungfuzi (Septemba 28, 551 BK – 479 BK) a weh wah Chaini filasafa uufa tiichin ah filasafi influens madan Chaini, Korian, Japaniiz, Taiwaniiz ah Vietnamiiz tingkin ah laif. Ih filasafi emfasaiz poersnal ah stiet moraliti, kareknis ina suoshal rilieshanship, jostis ah sinseriti. Demaya valiu ya get bigop ina Chaina muo dah ada dakchrin, laka Liigalizim, ar Dowizim, ina di Han Dainasti. Di sitndem we Kanfyuushos faamyuliet divelop ina di sistim a filasifi niem Kanfyuushanizim. Di Jezyuit Mateo Riichi inchajuusi ina Yuurop.

Akompong (Accompong) a won hindipendent Maruun vilij diip iina di buush a nort Sint Ilizibet. Maruun liida Cudjoe horiginait di vilij iina 1789. Di vilij naim tek afta di Maruun liida Akompong, wi naim Acheampong iina Akan languij, im a Cudjoe an Kwiin Nani breda.

Anchopalaji a di stodi a yuumaniti. Imien sobdivijan a suoshal anchopalaji ah kolchral anchopalaji, we diskraib ou sasayatidem wok rong di wol, lingguistik anchopalaji, we investigiet di influens a languij ina suoshal laif, ah bailajikal ar fizikal anchopalaji, we kansoern lang-toerm divelopment a di yuuman aaganizim. Aakialaji, we stodi paas yuuman kolcha chuu investigieshan a fizikal evidens, kansida az branch a anchopalaji ina di Yunaitid Stiet, wails ina Yuurop, ivyuu az disiplin ina iwona rait, ar els igruup anda adaels rilietid disiplin laka ischri.